Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 2200

b) 2. Könyvvizsgálat (audit) (CPC 86211 és 86212, a könyvelési szolgáltatások kivételével) AT: Az illetékes hatóságok előtti képviselethez és az egyes osztrák törvényekben (pl. részvénytársasági törvény, tőzsdetörvény, banktörvény stb.) meghatározott könyvvizsgálatok végzéséhez állampolgársággal kell rendelkezni DK: Lakóhely meglétéhez kötött. ES: A bejegyzett könyvvizsgálóknak és végrehajtóknak, az igazgatóknak és a társaságok tagjainak állampolgársággal kell rendelkezniük, kivéve akikre, amelyekre a társasági jogról szóló nyolcadik EGK-irányelv az irányadó. FI: Lakóhely meglétéhez kötött a finn korlátolt felelősségű társaság könyvvizsgálóinak legalább egyike tekintetében. EL: A bejegyzett könyvvizsgálóknak állampolgársággal kell rendelkezniük. IT: A vezetőknek, az igazgatóknak és a társaság tagjainak állampolgársággal kell rendelkezniük kivéve azokat, akikre a társasági jogról szóló nyolcadik EGK-irányelv az irányadó. Az egyéni könyvvizsgálóknak lakóhellyel kell rendelkezniük. SE: Csak a Svédországban engedélyezett könyvvizsgálók végezhetnek törvényes könyvvizsgálói szolgáltatást bizonyos jogi személyeknél, pl. az összes korlátolt felelősségű társaságban. A jóváhagyáshoz letelepedés szükséges.

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes